








Eelnõu

NARVA  LINNAVALITSUS


              K O R R A L D U S

Narva                                                                                                    _____05.2007 nr _______-k

Ühise töörühma moodustamine

1. Asjaolud ja menetluse käik

Avariiolukordade ennetamiseks, ohtlike veostega seotud riskide hindamiseks ja võimalike hädaolukordade likvideerimiseks raudteel ning kolmepoolse koostöö arendamiseks on tekkinud vajadus moodustada töörühm Narva Linnavalitsuse, AS Eesti Raudtee ja Ida-Eesti Päästekeskuse esindajatest.

2. Õiguslikud alused

Kohaliku omavalitsuse korralduse seaduse § 6 lõike 3 punkti 1 kohaselt otsustab ja korraldab omavalitsusüksus neid kohaliku elu küsimusi, mis on talle pandud teiste seadustega.
Vastavalt Hädaolukorraks valmisoleku seaduse § 20 lõikele 1 valla- ja linnavalitsused teevad muu hulgas valla ja linna riskianalüüsi; määravad riskianalüüsi alusel ettevõtted ja asutused, kus koostatakse hädaolukorra plaan; arvestavad riskianalüüsi tulemusi valla ja linna üld- ja detailplaneeringu koostamisel; teavitavad elanikke võimalikest ohtudest; korraldavad valla ja linna kriisireguleerimisplaani koostamist; sõlmivad lepingud hädaolukorra lahendamiseks vajalike ressursside kasutamiseks; planeerivad ja korraldavad kriisireguleerimisalast koolitust; moodustavad kriisireguleerimismeeskonna; teavitavad elanikke hädaolukorrast ja selle lahendamisest; korraldavad tervishoiu ja sotsiaalhoolekandealast tegevust hädaolukorras;

3. Otsus

3.1. Moodustada töörühm Narva Linnavalitsuse, AS Eesti Raudtee ja Ida-Eesti Päästekeskuse esindajatest järgmises koosseisus:

3.1.1. Narva Linnavalitsuse esindajad:

1)  Sofja Homjakova, abilinnapea;

2) Aleksandr Šelepanov, Linnavara- ja Majandusameti Kommunaalmajandusosakonna juhataja kohusetäitja;

3) Arina Koroljova, Linnavara- ja Majandusameti keskkonnateenistuse peaspetsialist.

3.1.2. AS Eesti Raudtee esindajad:

1) Valentina Pervunina, AS Eesti Raudtee Narva piirkonna juht;

2) Marius Kupper, AS Eesti Raudtee riskianalüüsi ja kriisireguleerimise peaspetsialist.

3.1.3 Ida-Eesti Päästekeskuse esindaja:

1) Tauno Suurkivi,  Ida-Eesti Päästekeskuse päästetööde teenistuse juht

4. Rakendussätted

4.1. Korraldus jõustub seadusega sätestatud korras.

4.2. Korraldus võib vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

